|  |  |
| --- | --- |
| Numri i lëndës: | 2019:253778 |
| Datë: | 03.02.2020 |
| Numri i dokumentit:  | 00805587 |

**DKR P nr.79/19**

**NË EMËR TË POPULLIT**

**GJYKATA THEMELORE NE PEJE – DEPARTAMENTI PËR KRIME TE RENDA,** sipas gjyqtares Lumturije Muhaxheri kryetare e trupit gjykues, me pjesëmarrjen e sekretares juridike Shpresa Kernja, në çështjen penale të akuzuarve: F E, nga fsh.G, Komuna Drenasit për shkak të veprës penale e mbetur në tentativë blerja, posedimi, shpërndarja dhe shitja e paautorizuar e narkotikëve, substancave psikotrope dhe analoge nga neni 267 par.2 lidhur me nenin 275 par.1 pika 1.8 lidhur me nenin 28 të KPRK-së, dhe E XH, nga P, për shkak të vepre penale të shtytjes nga neni në kryerje të veprës penale të mbetur në tentativë blerja, posedimi, shpërndarja dhe shitja e paautorizuar e narkotikëve, substancave psikotrope dhe analoge nga neni 32 lidhur 267 par.2 lidhur me nenin 275 par.1 pika 1.8 dhe lidhur me nenin 28 të KPRK-së, sipas aktakuzës së Prokurorisë Themelore në Pejë-Departamenti për Krime të Rënda, PP/I.nr.98/19 dt.19.11.2019, në seancën e shqyrtimit fillestar publik të mbajtur me dt.27.01.2020, në pranin e Prokurorit te Shtetit – Agron Galani , të akuzuarës F E dhe mbrojtëses së saj Av.Venera Gashi,e caktuar sipas detyrës zyrtare, të akuzuarit E XH dhe mbrojtëses së tij av. Shqipdonë Maraj e caktuar sipas detyrës zyrtare, me dt.27.01.2020 shpalli dhe me dt. 03.02.2020 përpiloi këtë

**A K T GJ Y K I M**

**Të akuzuarit**

**1.F E e** identifikuar në bazë të letërnjoftimit nr...., e lindur me ...., në fsh.G, Komuna D, ku dhe ka vendbanim të përhershëm, e bija e Z dhe nënës H, e gjinisë D, e pa kurorëzuar, nënë e një vajze nga bashkë jetesa me të akuzuarin E XH, ka të kryer pesë klasë të shkollës fillore, e pa punë, shfrytëzuese e ndihmës sociale, Shqiptare, Shtetase e Republikës së Kosovës.

**2.E XH , i** identifikuar në bazë të letërnjoftimit nr...., i lindur me .., në fsh.T, Komuna P, me vendbanim në përhershëm në P, Lagja “... ..”, rr... ..,pa nr. i biri i A dhe nënës XH e gjinisë M, ka të kryer shkollën fillore, i pa kurorëzuar, babë i një vajze nga bashkë jetesa me të akuzuarën F E, Shqiptar, Shtetase e Republikës së Kosovës, gjendet në vuajtje të dënimit në Qendrën Korrektuese D, për vepër penale të vrasjes në tentativë dhe vepër penale të armëmbajtjes, është i dënuar me dënim burgu në kohëzgjatje prej 4 vite e 6 muaj .

**JANË FAJTORË**

1.E akuzuara F E

Për shkak se**:**

Me kërkesë dhe pas shtytjes nga ana e të akuzuarit E XH, i cili gjendet në vuajtje të dënimit në QK në D, për ti sjellë narkotikë, e akuzuara me dt.11.07.2019, në mënyrë të paautorizuar ka poseduar substanca narkotike të llojit marihuanë, në peshë prej 5.7 gram, e të cilin narkotikë e kishte futur në prezervativ dhe pastaj e kishe vendosur në organin gjenital, e pasi që kishte hyrë në sallën e vizitave së bashku me vajzën e saj tre vjeçare, ku ishte takuar me të akuzuarin E, pas afro 20 min, ajo së bashku me vajzën shkon në tualet kinse për ët pirë ujë, e me qëllim që të nxjerrë narkotikun dhe më pas për të ja dorëzuar të akuzuarit E, mirëpo pasi oficerja korrektuese e vëren të akuzuarën dhe dyshon në të, e akuzuara kur vëren oficeren korrektuese, narkotikun e hedhë në llavabo i cili narkotikë ishte i ndarë në tri paketime, në forma cilindrike dhe i tërri i futur në prezervativ, me ç,rast narkotiku sekuestrohet nga oficerët korrektues

 -me çka ka kryer vepër penale të mbetur në tentativë, blerja, posedimi, shpërndarja dhe shitja e paautorizuar e narkotikëve, substancave psikotrope dhe analoge nga neni 267 par.2 lidhur me nenin 275 par.1 pika 1.8 e lidhur me nenin 28 të KPRK-së.

2. I akuzuari E XH

Për shkak se:

Nga fillimi i muajit korrik 2009, e gjerë me dt.09.07.2019, me dashje e ka shtytë bashkëshorten e tij, këtu të akuzuarën F E, në kryerjen e veprës penale blerja, posedimi, shpërndarja dhe shitja e paautorizuar e narkotikëve, substancave psikotrope ose analoge, në atë mënyrë që i akuzuari i cili gjendet në vuajtje të dënimit ka kërkuar nga e akuzuara që ti sjellë narkotikë, të llojit marihuanë, kur shkon për ta vizituar e duke e këshilluar se si ta fshehë narkotikun duke e futur në organin gjenital, ashtu që pasi me dt.11.07.2019, e akuzuara ka shkuar për vizitë në QK-D, , gjersa e akuzuara ishte në tualet e cila kishte shkuar me qëllim që ta nxjerrë narkotikun për t’ia dorëzuar të akuzuarit E, nga ana e oficerëve korrektues sekuestrohet narkotiku i llojit marihuanë me peshë prej 5.7 gram.

-me çka ka kryer vepër penale të shtytjes nga neni 32, në kryerjen e veprës penale të mbetur në tentativë, blerja posedimi, shpërndarja dhe shitja e paautorizuar e narkotikëve, substancave psikotrope dhe analoge nga neni 267 par.2 lidhur me nenin 275 par.1 pika 1.8 e lidhur me nenin 28 të KPK-së.

Gjykata me aplikimin e dispozitave ligjore nga neni 4, 7, 17 par.1, 21 par.2, 38, 43, 47, 48, 69, 71 par.1 nën par. 1.3, nenit 267 par.2 lidhur me nenin 275 par.1 pika 1.8 e lidhu me nenin 28 të KPRK-së, nenit 32 lidhur me nenin 267 par.2 lidhur me nenin 275 par.1 pika 1.8 e lidhur me nenin 28 të KPK-së, nenit 365, 366, 450 par.4 të KPPRK-së, të akuzuarve ju shqipton:

**DËNIM ME KUSHT**

**1.Të akuzuarës F E,** duke i përcaktuar dënimin me burg në kohëzgjatje prej 6 (gjashtë) muaj, e i cili dënim nuk do të ekzekutohet nëse e akuzuara në afat prej 1 (një ) viti, nuk do të kryej vepër tjetër penale, dhe

Dënim me gjobë në shumë prej 100 € (njëqind) euro, të cilën shumë është i detyruar ta paguajë në afat prej 90 (nëntëdhjetë) ditësh, nga dita e plotfuqishmërisë së aktgjykimit, e në rast të mos pagimit të dënimit me gjobë, do të zëvendësohet me dënim me burgim, në kohëzgjatje, prej 5 (pesë) ditësh, ashtu që çdo 20 € (njëzet) euro, të dënimit me gjobë, i përcakton një ditë burg.

**2**.**Të akuzuarit E XH** duke e përcaktuar dënimin me burg në kohëzgjatje prej 1 (një) viti e i cili dënim nuk do të ekzekutohet nëse i akuzuari në afat prej 2 (dy) vitesh, nuk do të kryej vepër tjetër penale, dhe

Dënim me gjobë në shumë prej 400 € (katërqind ) euro, të cilën shumë është i detyruar ta paguajë në afat prej 90 (nëntëdhjetë) ditësh, nga dita e plotfuqishmërisë së aktgjykimit, e në rast të mos pagimit të dënimit me gjobë, do të zëvendësohet me dënim me burgim, në kohëzgjatje, prej 20 (njëzet) ditësh, ashtu që çdo 20 € (njëzet) euro, të dënimit me gjobë, i përcakton një ditë burg.

Të akuzuarve u konfiskohet substanca narkotike e llojit “marihuanë”, në peshë 5,7 gr. dhe urdhërohet shkatërrimi i saj, pas plotfuqishmërisë së aktgjykimit, numri rastit në polici 2019 –DHTN -447 të dt. 11.07.2019.

Të akuzuarit secili veç e veç lirohen nga pagimi i shpenzimeve procedurale, dhe të njëjtat shpenzime i bien në barrë mjeteve buxhetore të kësaj gjykate.

**A r s y e t i m**

Prokuroria Themelore ne Peje - Departamenti për Krime te Renda ne Pejë, ka ngrit aktakuzë, PP/I.nr.98/19 dt.19.11.2019 ,kundër të akuzuarve F E, nga fsh.G, Komuna Drenasit për shkak të veprës penale e mbetur në tentativë blerja, posedimi, shpërndarja dhe shitja e paautorizuar e narkotikëve, substancave psikotrope dhe analoge nga neni 267 par.2 lidhur me nenin 275 par.1 pikas 1.8 dhe lidhur me nenin 28 të KPRK-së, dhe E XH, nga P, për shkak të veprës penale të shtytjes nga neni 32 , në kryerje të veprës penale të mbetur në tentativë blerja, posedimi, shpërndarja dhe shitja e paautorizuar e narkotikëve, substancave psikotrope dhe analoge nga neni 267 par.2 lidhur me nenin 275 par.1 pikas 1.8 dhe lidhur me nenin 28 të KPRK-së.

Pas leximit të aktakuzës nga ana e Prokurorit te Shtetit PP/I .nr.98/19 dt.19.11.2019, në seancën e shqyrtimit fillestar, Gjykata është bindur së të akuzuarit e kanë kuptuar aktakuzën dhe duke vepruar në kuptim të nenit 246 par.4 të KPPK-se, të akuzuarve i ka dhënë mundësinë që të deklarohen për pranimin ose mospranimin e fajësisë. Me këtë rast, Gjykata i ka udhëzuar të akuzuarit për rëndësinë dhe pasojat e pranimit të fajësisë në kuptim të nenit 248 par.1 pika 1.1,1.2.1.3 të KPPRK-se, kështu që të akuzuarit kanë deklaruar se janë plotësisht të vetëdijshëm për rëndësinë e pranimit të fajësisë dhe shtojnë së ky deklarim paraqet shprehje të vullnetit të tyre të lirë, pasi ata janë kryes të kësaj veprës penale, e pranojnë në tërësi fajësinë për veprat penale që ju vihen ne barrë sipas aktakuzës dhe se pranimi i tyre është i mbështetur edhe në provat të cilat i janë ofruar Gjykatës me aktakuzë, të njëjtëve iu vie keq për rastin dhe se janë penduar .

Pas deklarimit të të akuzuarve për pranimin e fajësisë, Kryetarja e Trupit Gjykues, kërkoi mendimin e vet për këtë ta japi Prokurori i Shtetit dhe mbrojtëset e të akuzuarve.

Prokurori i shtetit në këtë drejtim deklaroi se , propozon që të aprovohet pranimi i fajësisë nga ana e të akuzuarve, i cili pranim është bërë pas konsultimeve me mbrojtëset e tyre dhe në bazë të vullnetit ët lirë të tyre, pranimi i fajësisë nga ana e të akuzuarve është i mbështetur edhe në prova materiale dhe dëshmitë që gjenden në shkresat e lëndës.

Mbrojtësja e akuzuarës F E, avokatja Venera Gashi, deklaroi, se e mbrojtura e saj që në fazën fillestare të kësaj procedure pastaj edhe në intervistimin nga ana e Prokurorit të Shtetit, dhe tani në këtë seancë e ka pranuar fajësinë për veprën penale e cila i vihet në barrë dhe e njëjta këtë pranim e ka bërë në baza vullnetare pa qenë në presion nga askush, për çfarë ky pranim është i bazuar edhe në shkresat e lëndës, andaj duke pas parasysh këto rrethana dhe duke pas parasysh edhe faktin se e mbrojtura e saj nuk ka qenë e dënuar asnjëherë më parë, kjo është hera e parë që ka ra ndesh me ligjin e lutë Gjykatën që ta pranoj pranimin e fajësisë nga e mbrojtura e saj.

Mbrojtësja e pandehurit E XH, avokatja Shqipdonë Maraj, deklaroi se në këtë çështje penale pas konsultimit me të mbrojturin e saj, me pëlqimin paraprak që e ka dhënë dhe pasi që janë bërë të ditura të gjitha pasojat dhe privilegjet e pranimit të fajësisë, duke u nisur nga fakti se nga provat në të cilat mbështetet aktakuza me pa mëdyshje është vërtetuar se e ka kryer veprën penale për të cilën akuzohet, dakordohet që të pranohet fajësia, i propozon Gjykatës që ta marr si rrethanë lehtësuese me qenë se asnjëherë më parë nuk është akuzuar për një vepër të tillë, po ashtu është mbajtës i familjes dhe ka gjendje të dobët ekonomike, lutë Gjykatën që të gjitha këto ti merr parasysh me rastin e shqiptimit të dënimit.

Në vijim, Gjykata duke e shqyrtuar pranimin e fajësisë, nga ana e të akuzuarve vlerësoi së pranimi i fajësisë paraqet shprehje të vullnetit të lirë të tyre, pasi që ata e kanë kuptuar natyrën dhe pasojat e pranimit të fajësisë dhe pranimi i fajit është bërë në mbështetje të fakteve të prezantuara në aktakuzë, në përputhje me kërkesat e nenit 248 par.1 pika 1.1,1.2,1.3 të KPPR-së , bazuar ne te lartcekurat Gjykata pranoi pranimin e fajësisë nga ana e të akuzuarës F për shkak te veprës penale nga neni 267 par.2lidhur me nenin 275 par.1 pika 1.8 e lidhur me nenin 28 të KPRK-së, dhe të akuzuarit E për shkak të veprës penale nga neni 32 lidhur me nenin 267 par.2 lidhur me nenin 275 par.1 pika 1.8 e lidhur me nenin 28 të KPK-së**.**

Me faktet e ofruara si dhe pranimin e fajësisë nga ana e të akuzuarve është vërtetuar gjendja faktike si në dispozitivi të këtij aktgjykimit.

Nga gjendja e vërtetuar faktike, siç është përshkruar në dispozitiv të këtij aktgjykimi, pa dyshim rrjedh se në veprimet e të akuzuarve: F E qëndrojnë të gjitha elementet e veprës penale e mbetur në tentativë blerja, posedimi, shpërndarja dhe shitja e paautorizuar e narkotikëve, substancave psiko trope dhe analoge nga neni 267 par.2 lidhur me nenin 275 par.1 pikas 1.8 dhe lidhur me nenin 28 të KPRK-së kurse ne veprimet e të akuzuarit E XH, qëndrojnë të gjitha elementet e veprës penale të shtytjes , në kryerje të veprës penale të mbetur në tentativë blerja, posedimi, shpërndarja dhe shitja e paautorizuar e narkotikëve, substancave psiko trope dhe analoge nga neni 32 lidhur me nenin 267 par.2 lidhur me nenin 275 par.1 pikas 1.8 dhe lidhur me nenin 28 të KPRK-së.

Sa i përket fajësisë, Gjykata ka gjetur se tek të akuzuarit ka ekzistuar dashja që veprat penale ti kryejnë në mënyrë të përshkruar si në dispozitiv të aktgjykimit, pasi që të akuzuarit kanë qenë të vetëdijshëm për veprimet e tyre si dhe për veprat e kryera, ku dhe e kanë dëshiruar kryerjen e tyre.

Gjatë procedurës penale nuk janë paraqit rrethana të cilat do ta zvogëlojnë apo përjashtojnë përgjegjësin penale të të akuzuarve, kështu që të njëjtit janë penalisht përgjegjës.

Duke pas parasysh se Gjykata ka aprovuar pranimin e fajësisë nga ana e të akuzuarve ne shqyrtimin fillestar dhe, ka vërtetuar se nuk ekziston asnjë rrethanë nga neni 253 par.1 pika 1.1,1.2,1.3 të KPPRK-së, si dhe faktin se janë plotësuar kushtet nga neni 248 par. 4 të KPPRK-së, dhe bazuar në mendimin juridik të Gjykatës Supreme të Republikës së Kosovës Prishtinë dhe, Gjyqtarëve të Gjykatës Supreme të EULEX-it, me nr.GjA.nr.207/13 dt.19.03.2013, ne ketë çështje penale nuk është zbatuar seanca e dyte e shqyrtimit gjyqësor e as shqyrtimi gjyqësor, një herrit edhe me rastin e shpalljes se te akuzuarve pandehurit fajtor dhe shqiptimin e dënimit nuk është plotësuar fare trupi gjykues.

Duke vendosur lidhur me llojin dhe lartësinë e dënimit, Gjykata i ka vlerësuar te gjitha rrethanat lehtësuese dhe renduese ne kuptim te nenit 69 par.1 te KPRK-se. Kështu si rrethanë rënduese për të akuzuarin E gjykata pati parasysh se i njëjti është i gjykuar për vepër penale të vrasjes në tentative dhe armëmbajtje, me dënim burgu në kohëzgjatje prej 4 vite e 6 muaj e që është në vuajtje të dënimit në QK – D , rrethanë kjo e vërtetuar nga vetë i akuzuari. Kurse për të dy të akuzuarit si rrethana lehtësuese gjykata pati parasysh sjelljen e tyre korrekte gjate seancës fillestare, janë penduar për veprat penale duke i premtuar gjykatës se në të ardhmen nga ana e tyre një gjë e tillë më nuk do të përsëritet , nivelin e ulët të arsimimit, gjendjen e vështirë ekonomike të tyre, ku e akuzuara F jeton nga të ardhurat e ndihmës sociale, gjithashtu për të akuzuarën F gjykata pati parasysh edhe rrethanën se më parë e njëjta nuk ka ra në kundërshtim me ligjin , të cilat gjithashtu kjo gjykatë i ka pranuar si rrethana lehtësuese. Si rrethanë veçanërisht lehtësuese gjykata e merr faktin se të akuzuarit qysh ne fillim te hetimeve e edhe ne shqyrtimin fillestar e kanë pranuar fajësinë për veprat penale që ju vihen në barrë , gjë qe dëshmuan gatishmëri për bashkëpunim me organin e akuzës dhe me gjykatën dhe kjo sipas vlerësimit të gjykatës paraqet pendim të sinqertë të tyre, në prezencën e këtyre rrethanave gjykata në mbështetje të nenit 71 par.1 pika 1.3 të KPK-së te akuzuarit i gjykoi me dënime nën minimum ligjor , si ne dispozitiv te këtij aktgjykimi me te cilën do te arrihet edhe qëllimi i dënimit.

Duke i vlerësuar kështu te gjitha rrethanat e parashikuar me nenin 69 par.1 te KPK-se, Gjykata ka ardhur ne përfundim se dënimi i shqiptuar te akuzuarve është ne përputhje me shkallen e përgjegjësisë penale te tyre dhe me intensitetin e rrezikimit te vlerave te mbrojtura te shoqërisë. Gjykata gjithashtu është e bindur se vendimi mbi dënim do te shërbej për arritjen e qëllimit te dënimit ne pengimin e te akuzuarve ne kryerjen e veprave penale ne te ardhmen por ai do te ndikoj edhe si preventive gjenerale për personat tjerë qe te përmbahen nga kryerja e veprave penale ne përputhje me nenin 38 te KPRK-se .

Vendimi për konfiskimin dhe asgjësimin e narkotikut , të përshkruara si në dispozitiv të këtij aktgjykimi, është marr ne kuptim te nenit 269 par.3 te KPK-se.

Duke u bazuar ne nenin 453 par.4 te KPPK-se, Gjykata ka vendosur qe te akuzuarit ti liroi nga obligimi i pagimit te shpenzimeve procedurale dhe ato te paushallit gjyqësor nga se të njëjtit kanë gjendje të vështirë ekonomike, jetojnë nga ndihma sociale dhe pagesa e këtyre obligimeve do ta vështirësonte gjendjen materiale te familjes se tyre.

Vendimi për kompensimin e viktimave të krimit është marrë komfor nenit 39 par.3 nën par. 3.2 të Ligjit nr. 05/L-036

Nga arsyet e cekura më lartë dhe me zbatimin e nenit 365 të KPPK-së është vendosur si në dispozitiv të këtij aktgjykimi.

Duke u bazuar ne nenin 368 par.2 te KPPK-se, Gjykata palët ne procedure i njoftoi me paralajmërimet qe shoqërojnë aktgjykimin.

**GJYKATA THEMELORE PEJË - DEPARTAMENTI PËR KRIME TË RËNDA,**

**DKR P .nr.79/19 të dt.27.01.2020,** i **përpiluar me dt.03.02.2020.**

**Sekretarja Juridike Kryetarja e Trupit Gjykues**

**Shpresa Kërnja Lumturije Muhaxheri**

**KËSHILLA JURIDIKE:**

Kundër këtij aktgjykimi, është e lejuar Ankesa

ne afat prej 15 ditësh, nga dita e marrjes, Gjykatës

se Apelit ne Prishtinë, e përmes kësaj Gjykate.